Elena Vesnina

Elena Sergeyevna Vesnina (1986ko abuztuaren 1a) errusiar tenislari profesionala da. Lau aldiz Grand Slam txapelduna da binakako lehiaketan, 2013ko Frantziako Irekiera, 2014ko AEBetako Irekiera eta 2017ko Wimbledon txapelketak irabazi baitzituen Ekaterina Makarovarekin, eta 2016ko Australiako Irekiko binakako mistoen titulua Bruno Soaresekin. 2018ko ekainean, Vesninak lehen postua lortu zuen emakumezkoen binakako sailkapenean. Bere ibilbide profesionalean bakarkako sailkapenean lortutako posturik gorena 13. postua da, 2017ko martxoan lortutakoa.

Vesninak Quebec hirian WTA txapelketan debutatu zuen. Bere denboraldi onenetako bat 2009koa izan zen, bere lehen WTAko finalera iritsi eta urte amaieran 24. postua lortuz sailkapenean. 2013an bere arrakasta errepikatu zuen, 21. postua lortuz sailkapenean uztailaren 22an. Ondoren, bere lehen WTA tituluak irabazi zituen Hobarten eta Eastbournen. Vesninak 2016an gorakada izan zuen, eta bere lehen Grand Slam finalaurrekoa egin zuen Wimbledonen. 2017an bere sasoi onarekin jarraitu zuen eta bere ibilbideko bakarkako titulurik handiena lortu zuen Indian Wells-en orain arte, bere lehen Premier Mandatory mailako titulua lortuz.

Vesnina binakako jokalaririk onenetarikoa izan da bere ibilbidean zehar, 2008tik denboraldi guztietan amaitu zuen 30 onenen artean sailkatuta, eta 2011tik denboraldi guztietan lehen hamarren artean. 2012ko maiatzean, Ekaterina Makarovarekin ohiko lankidetzan sartu zen, bikote nagusietako bat bihurtuz. Hamabi titulu irabazi zituzten elkarrekin, hiru Grand Slam titulu barne, 2016ko WTAko Finalak, baita Rioko urre olinpikoa ere. 2020ko Udako Olinpiar Jokoetan, zilarrezko domina irabazi zuen Aslan Karatsev- ekin batera bikote mistoen proban.

Estatistikak

Bakarka 
2021eko Wimbledon Txapelketan zehar.

Binaka

Grand Slam tituluak

Binaka (3)

Bikote mistoak (1)

Olinpiar finalak

Binakakoa: 2 (urrezko domina 1)

Bikote mistoa: 1 (zilarrezko domina)

Erreferentziak

Kanpo estekak 

2020ko Udako Olinpiar Jokoetako dominadunak
2016ko Udako Olinpiar Jokoetako dominadunak
2020ko Udako Olinpiar Jokoetako tenislariak
2016ko Udako Olinpiar Jokoetako tenislariak
2012ko Udako Olinpiar Jokoetako tenislariak
Testuan errusiera duten artikuluak
Olinpiar Jokoetako dominadunak tenisean
Errusiako tenislariak
2008ko Udako Olinpiar Jokoetako tenislariak
Wimbledon txapeldunak